مطار بني ملال الدولي (IATA:BEM ،ICAO:GMMD) هو مطار كاين فمدينة بني ملال لمغريبية وكايسيرڤي جهة بني ملال خنيفرة. كيبعد لمطار على الصونطرڤيل ديال بني ملال بـ10 كيلوميتر، وقريب من لوطوروت ديال الدار البيضاء - بني ملال. كايمشيو بزاف ديال الرحلات فالداخل وحتى فلخارج من هاد لمطار اللي عرف تدهور كبير بزاف من ناحية لأرقام اللي بدات كاطيح حتى وصلات لقريب من 800 مسافر صافي فعام 2019. تفتاتح لمطار فـ2014 من مورا ماكان مطار ديال لپاراشيتاج وكايقدر يهز حتال 150.000 مسافر فلعام. لمحطة لجوية ديال هاد لمطار كاتهز 150.000 مسافر فلعام وفيها تكنولوجيا مطورة، ومصمم باش ݣاع لميساحة ديالو تكون مستغلة من شي مرفيق. هاد لمحطة فيها بهو كبير عمومي وبلاصة ديال لمغادرة فيها لجماريك وصالة ديال الضيوف لكبار. حركة المسافرين: مطار بني ملال الدولي، موقع وزارة النقل والتجهيز واللوجستيك. مؤرشف 2017-01-06 فموقع وايباك ماشين إحصائيات سنة 2019 - الموقع الرسمي للمكتب الوطني للمطارات مؤرشف بتاريخ 24 يناير 2020.